The Fat of the Land

Το The Fat of the Land είναι το τρίτο στούντιο άλμπουμ του συγκροτήματος ηλεκτρονικής μουσικής, The Prodigy. Κυκλοφόρησε στις 30 Ιουνίου του 1997 στο Ηνωμένο Βασίλειο από την δισκογραφική εταιρία XL Recordings, και στη 1 Ιουλίου στις ΗΠΑ από την Maverick Records. Ο τίτλος του προέρχεται από τον παλιό αγγλικό ιδιωματισμό "living off the fat of the land", που σημαίνει καλή ζωή ή αφθονία. Το άλμπουμ έχει πουλήσει πάνω από 11 εκατομμύρια αντίγραφα παγκοσμίως μέχρι το 2012. Υπεύθυνος για τη σύνθεση όλων των τραγουδιών είναι ο Liam Howlett, σε 2 τραγούδια τα φωνητικά κάνει ο Maxim Reality, ενώ είναι η πρώτη φορά που ο Keith Flint συμμετέχει στο δίσκο, κάνοντας τα φωνητικά σε 4 τραγούδια.

 Ο δίσκος έχει λάβει θριαμβευτικές κριτικές. Βγήκε πρώτο στο US Billboard 200 chart. Έχει γίνει δύο φορές πλατινένιος από τότε, πουλώντας πάνω από 2 εκατομμύρια αντίγραφα στις ΗΠΑ. Ήταν υποψήφιο για βραβείο Grammy, και για το 1997 Mercury Music Prize. Επίσης το 1999 μπήκε στα Guinness World Records ως το βρετανικό άλμπουμ με τις πιο γρήγορες πωλήσεις, και επίσης συμπεριλήφθηκε, όπως και το Music for the Jilted Generation, στο βιβλίο "1001 άλμπουμ που πρέπει να ακούσεις πριν πεθάνεις". Βαθμολογήθηκε με 5/5 αστεράκια από τα Q και Sputnikmusic, 4/5 από τα Music Emissions και AllMusic, ενώ το Entertainment Weekly του έδωσε B. Το 2004, ο συνιδρυτής των KISS, Gene Simmons έκανε μια επανεκτέλεση του τραγουδιού Firestarter, στο δεύτερο σόλο άλμπουμ του, Asshole. Το Firestarter επίσης επανεκτέλεσαν και οι Sepultura στο άλμπουμ τους Kairos, και οι Jimmy Eat World στο Firestarter (EP). Το Fat of the Land έχει προκαλέσει μια αντιπαράθεση. Η εθνική αμερικάνικη φεμινιστική οργάνωση με το όνομα National Organization for Women εναντιώθηκε στον εμφανή μισογυνισμό του βίντεο κλιπ του Smack My Bitch Up. Τα φωνητικά του Smack my bitch up είναι από το τραγούδι Give the drummer some του αμερικάνικου hip hop συγκροτήματος Ultramagnetic MCs. Επιπλέον, οι Prodigy προσκάλεσαν το μέλος του γκρουπ Kool Keith, να γράψει στίχους και να κάνει φωνητικά και στο κομμάτι τους Diesel power. Το ίδιο κομμάτι περιέχει sample των μπάσων και των drumms από την αρχή του In memory of του jazz μουσικού Randy Weston, και επιτυχημένο riff από το Funky man του αμερικάνικου funk συγκροτήματος Kool and the Gang. Και τα δύο αυτά samples δεν αναφέρονται στο άλμπουμ. Επίσης χρησιμοποιείται και ένα αρκετά επεξεργασμένο sample του Bulls on parade των Rage Against the Machine.Το Breathe έχει sample ηχητικά εφέ από το μουσικό βίντεο του κομματιού Da mystery of chessboxin, του αμερικάνικου hip hop συγκροτήματος Wu-Tang Clan.Το Funky shit έχει φωνητικό sample του Root down της αμερικάνικης hip hop μπάντας Beastie Boys, το riff της κόρνας που ακούγεται κατά τη διάρκεια του τραγουδιού είναι από το Theme from S.W.A.T. των αμερικάνικου disco-funk γκρουπ, Rythm Heritage, ενώ η λέξη Break! προέρχεται απ'το κομμάτι "2, 3, break" του αμερικάνικου hip hop ντουέτου B–Boys.Το Serial thrilla παίρνει sample ενός riff του Selling Jesus του αγγλικού ροκ συγκροτήματος Skunk Anansie.Το βασικό riff του Mindfields παίρνει sample από το κομμάτι "Hip's trip" του Άγγλου συνθέτη Τζον Μπάρι, από την ταινία Τζέιμς Μποντ, πράκτωρ 007: Ο άνθρωπος με το χρυσό πιστόλι (1974).Το Climbatize έχει sample ενός riff κόρνας από το The Horn Track του Egyptian Empire. Το riff των drumms προέρχονται από το κομμάτι Air drums from outer Bongolia από το αγγλικό ντουέτο ηλεκτρονικής μουσικής The Jedi Knights.Ο Liam Howlett πήρε το sample χωρίς την άδεια του γκρουπ, και έτσι απείλησαν με μήνυση τους Prodigy. Ωστόσο, ο Howlett γνώριζε ήδη ότι οι ίδιοι οι Jedi Knights είχαν πάρει το ίδιο sample από ένα παλιότερο κομμάτι με τον τίτλο Bongolia των αμερικάνικου funk γκρουπ, Incredible Bongo Band, χωρίς άδεια. Η XL Recordings, δισκογραφική των Prodigy, αγόρασε τα δικαιώματα του Bongolia και απείλησε με μήνυση τους Jedi Knights. Η δημοσιογραφική κάλυψη γύρω από αυτό το γεγονός, τράβηξε την προσοχή του παραγωγού ταινιών Τζορτζ Λούκας, ο οποίος μήνυσε τους Jedi Knights γιατί πήραν το όνομά τους από τον όρο "Jedy Knight" των Star Wars που ο ίδιος δημιούργησε.Το Firestarter παίρνει sample ενός riff κιθάρας από το τραγούδι SOS του αμερικάνικου ροκ γκρουπ The Breeders. Το sample των drumms προέρχεται από το Devotion (The paradise mix) του συγκροτήματος Ten City. Τέλος, το φωνητικό Hey! είναι από το Close (To the edit) των Art of Noise (το συγκεκριμένο είχε χρησιμοποιηθεί προηγουμένως και για το Full throttle από το Music for the Jilted Generation). The Prodigy Liam Howlett: πλήκτρα, synthesizers, sampling, προγραμματισμός, παραγωγή, engineering, mixing, καλλιτεχνικός προσανατολισμός Keith Flint: φωνητικά (Breathe, Serial thrilla, Firestarter, Fuel my fire), καλλιτεχνικός προσανατολισμός Maxim Reality: φωνητικά (Breathe, Mindfields)Επιπλέον μουσικοί Kool Keith: φωνητικά (Smack my bitch up, Diesel power) Shahin Badar: φωνητικά (Smack my bitch up) Crispian Mills: φωνητικά (Narayan) Saffron: φωνητικά (Fuel my fire) Gizz Butt: κιθάρα (Fuel my fire) Jim Davies: κιθάρα Matt Cameron: τύμπανα Tom Morello: κιθάρα (No man army) Μια ορχηστρική version του Firestarter ακούγεται στο βιντεοπαιχνίδι Wipeout 2097 για το PlayStation, τα Windows και το Sega Saturn. Το Mindfields ακούγεται σε μία σκηνή στην ταινία The Matrix, συγκεκριμένα στη σκηνή στο club όπου ο Neo συναντά την Trinity. Το Smack my bitch up παίζει στις ταινίες Οι Άγγελοι του Τσάρλι (2000), Scary Movie 2 (2001) και Εξ Επαφής (2004). Ο Crispian Mills, που συμμετείχε στα φωνητικά του Narayan, αργότερα το συμπεριέλαβε μαζί με στοιχεία του Climbatize για το άλμπουμ της δικής του μπάντας με το όνομα Strangefolk, Song of Love/Narayana, το 2007. Το Climbatize παίζει στο πρώτο επεισόδιο της τηλεοπτικής σειράς Harsh Realm (1999). Το Funky shit παίζει στους τίτλους τέλους της ταινίας Event Horizon (1997). Το Firestarter και το Breathe έπαιξαν στην ταινία Οι Άγγελοι του Τσάρλι: Δράση πέρα από τα Όρια (2003). Μια version με φωνητικά του No man army μετονομασμένο σε One man army παίζει στην ταινία Σκοτεινός Εκδικητής (1997). The Prodigy Επίσημη ιστοσελίδα The Prodigy on WhoSampled